CELEX: 62022TN0162
Language: hu
Date: 2022-03-24 00:00:00
Title: T-162/22. sz. ügy: 2022. március 24-én benyújtott kereset – OQ kontra Bizottság

2022.5.16.   
            
            
               HU
            
            
               Az Európai Unió Hivatalos Lapja
            
            
               C 198/63
            
         
      2022. március 24-én benyújtott kereset – OQ kontra Bizottság
      (T-162/22. sz. ügy)
      (2022/C 198/91)
      Az eljárás nyelve: francia
      
         Felek
      
      
         Felperes: OQ (képviselők: N. Maes és J.-N. Louis ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak;
               
            
                  —
               
               
                  nyilvánítsa azt megalapozottnak;
               
            
                  —
               
               
                  semmisítse meg az Európai Bizottság kinevezésre jogosult hatóságának 2021. május 19-i, a felperesre az öregségi nyugdíjának csökkentése nélküli hivatalvesztés fegyelmi szankciót kiszabó határozatát;
               
            
                  —
               
               
                  semmisítse meg az Európai Bizottság kinevezésre jogosult hatóságának 2021. december 15-i, [bizalmas] (1) felperes által a személyzeti szabályzat 90. cikkének (2) bekezdése alapján benyújtott panaszt elutasító határozatát;
               
            
                  —
               
               
                  az alperest kötelezze a felperes részéről a jelen eljárás keretében felmerült költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap a személyzeti szabályzat IX. melléklete 10. cikkének megsértésén alapul, mivel a felperessel szemben kiszabott fegyelmi szankció az Európai Unió tisztviselői személyzeti szabályzata (a továbbiakban: személyzeti szabályzat) IX. mellékletének 10. cikkében előírt értékelési szempontokra tekintettel nem arányos a kötelességszegés súlyosságával és figyelmen kívül hagyja az enyhítő körülményeket.
               
            
                  2.
               
               
                  A második jogalap az indokolási kötelezettség megsértésén alapul. A felperes arra hivatkozik, hogy a Bíróság nem követte a fegyelmi tanács véleményét, amelyben a személyzeti szabályzat IX. melléklete, 9. cikke (1) bekezdésének f) pontja értelmében visszaminősítés szankciót javasolt, és az eltérést nem indokolta meg jogilag megkövetelt módon.
               
            
         (1)  Kitakart bizalmas adatok.